Paul Keres (advokaat)

Paul Keres (sündinud 11. novembril 1982 Tallinnas) on vandeadvokaat, Eesti Advokatuuri liige alates 12. jaanuarist 2010.Paul Keres, Eesti Advokatuur.

Ta on lõpetanud Tallinna Reaalkooli (2002), Tartu Ülikooli õigusteaduse erialal (2007) ja omandanud 2009. aastal samas teaduskonnas ka õigusteaduse magistrikraadi.  

Keres on advokaadibüroo Levin OÜ vandeadvokaat.Meeskond Levin (vaadatud 2. veebruaril 2023) Varem on ta olnud advokaadibüroo Glikman Alvin & Partnerid advokaat."Eesti kuulsaima maletaja pojapoeg kaitseb kahte kõmulist tegelast" Postimees, 16. jaanuar 2016 

Tema esindatute seas on olnud Kaur Kender, Aivar Mäe,"Advokaat: Aivar Mäe vastu on käivitatud sihikindel hävitamisoperatsioon" ERR, 2. juuli 2020 Mailis Reps, Varro Vooglaid,"Vooglaid läks koroonatõendi pärast valitsuse vastu kohtusse" ERR, 24. september 2021 Heiki Nabi ja Parvel Pruunsild.Margus Martin. "Ärimees Pruunsild tahab Vikipeedia koos Ligi ja Ansipiga liistule tõmmata" Postimees, 19. jaanuar 2023 Ta on tegelenud Tallinna Sadama kohtuasjaga"Ringkonnakohus tühistas Keresele ja Rohtlale tehtud trahvi" ERR, 28. juuni 2021 ning esindanud Postimees Gruppi"Ajakirjanik Kadri Kuulpaki lugude sari sai kohtus kaotuse: mis juhtus tegelikult?" Elu24, 15. märts 2023. 

2021. aastal hages teda Eesti peaminister Kaja Kallas, kuna Keres oli väitnud Kuku raadio eetris, nagu oleks Kallas pidanud oma sünnipäevapidu riigi kulul."GALERII ⟩ Kohus pani Kaja Kallast ja Mailis Repsi võrrelnud advokaat Kerese kutse-eetika kahtluse alla" Postimees, 13. detsember 2022"Kohus asus vaagima Kaja Kallase hagi Paul Kerese vastu" ERR, 13. detsember 2022 Esimese astme kohtu otsuse kohaselt pidanuks Keres ebaõigete faktiväidete ja ebakohase väärtushinnangu avaldamisega tekitatud mittevaralise kahju eest maksma 15 000 eurot hüvitist ja katma Kallasele menetluskulud. Kohtunik selgitas määratud suurt hüvitist sellega, et Keres olevat teadlikult tekitanud Repsi kaitsmiseks meedias sellise skandaali, mis juhiks avalikkuse tähelepanu eemale tema kaitsealuselt."Kohus käskis Keresel maksta Kaja Kallasele 15 000 eurot kahjutasu" ERR, 26. aprill 2023 Kuna Riigikohus edasikaevatud asja arutada ei võtnud, siis jõustus ringkonnakohtu otsus, millega kohustati Kerest vaid Kuku raadios oma väiteid peaminister Kallase suhtes ümber lükkama, kuid moraalset kahju ta rahaliselt hüvitama ei pea. 

Priit Piilmanni pärandi kohtuasjas on esitatud ajakirjanduses kahtlusi, et Keres on esitanud teadlikult valeväiteid."Suurärimees Piilmanni pere teatas, et nooremad lapsed on testamendis sees. Laste esindaja valetas" Eesti Ekspress, 2. veebruar 2023 Samuti on Kerest süüdistanud spordiklubi Sparta, kelle sõnul levitas advokaat spordiklubi mainet kahjustavaid valeväiteid.Janno Joala. "Sparta spordiklubi: Heiki Nabi ja Paul Keres on esitanud valeväiteid" ERR, 4. november 2022 

Koos Margus Lattiku, Ain Veide ja Tarmo Koppeliga lõi ta 2022. aastal Isikuvabaduse Sihtasutuse.Isikuvabaduse Sihtasutus (90015643) e-äriregister"Advokaat Paul Keres lõi maailmavaatelise sihtasutuse" ERR, 16. juunil 2023

Tunnustus
 2017 – aasta advokaat (Kaur Kenderi kriminaalasi)"Advokatuur valis aasta advokaadiks Paul Kerese" ERR, 19. detsember 2017

 Isiklikku 
Ta on abielus, abikaasa Ilo-Hanna on samuti advokaat, neil on poeg.

Paul Kerese vanaisa oli maletaja Paul Keres, vanaonu oli füüsik Harald Keres.

 Viited 

 Välislingid 
 "Suur intervjuu! Paul Keres: maailm on läinud täiesti ülepea lolliks, ja ma kardan, et läheb veel rohkem lolliks" Postimees, 26. jaanuar 2018
 "„Advokaat Keres, mida te teete? Te olete nagu koolipoiss!“ Tippadvokaadid said kohtult pragada" Õhuleht, 14. detsember 2022

Kategooria:Eesti advokaadid
Kategooria:Tartu Ülikooli õigusteaduskonna vilistlased
Kategooria:Tallinna Reaalkooli vilistlased
Kategooria:Sündinud 1982